CELEX: 62008CO0535
Language: sl
Date: 2009-03-26
Title: Sklep Sodišča (šesti senat) z dne 26. marca 2009. # Maria Catena Rita Pignataro proti Ufficio centrale circoscrizionale presso il Tribunale di Catania in drugi. # Predlog za sprejetje predhodne odločbe: Tribunale amministrativo regionale per la Sicilia - Italija. # Pogoji za izvoljivost na deželnih volitvah - Zahteva po prebivanju v zadevni deželi - Člena 17 ES in 18 ES - Temeljne pravice - Neobstoj zveze s pravom Skupnosti - Očitna nepristojnost Sodišča. # Zadeva C-535/08.

Sklep Sodišča (šesti senat) z dne 26. marca 2009 – Pignataro proti Ufficio centrale circoscrizionale presso il Tribunale di Catania
            in drugim
      (Zadeva C‑535/08)
      „Pogoji za izvoljivost na deželnih volitvah – Zahteva po prebivanju v zadevni deželi – Člena 17 ES in 18 ES – Temeljne pravice – Neobstoj zveze s pravom Skupnosti – Očitna nepristojnost Sodišča“
      1.                     Državljanstvo Unije – Določbe Pogodbe – Vsebinsko področje uporabe – Izključitev povsem notranjih položajev (člena 17 ES in 18 ES)
            (Glej točke od 14 do 18 in točko 1 izreka.)
      2.                     Vprašanja za predhodno odločanje – Pristojnost Sodišča – Meje –Vprašanje, postavljeno v sporu glede uporabe nacionalne ureditve,
            ki ne spada na področje uporabe prava Skupnosti – Izključitev (člen 234 ES) (Glej točke od 22 do 24 in točko 2 izreka.)
      Predmet 
      
         
               Predlog za sprejetje predhodne odločbe – Tribunale Amministrativo Regionale per la Sicilia – Razlaga člena 6 Pogodbe EU, člena 3
                  Dodatnega protokola št. 1, člena 2 Dodatnega protokola št. 4 k Evropski konvenciji o človekovih pravicah in člena 25 Mednarodnega
                  pakta o državljanskih in političnih pravicah – Razlaga členov 17 ES in 18 ES – Združljivost deželne zakonodaje, ki pasivno
                  volilno pravico italijanskega državljana omejuje z zahtevo po prebivanju v zadevni deželi
               
            Izrek 
      
         
                  1)
               
               
                  
               
               
                  	Člena 17 ES in 18 ES ne nasprotujeta nacionalni ureditvi, ki v takem primeru, kakršen se obravnava v postopku v glavni stvari,
                     med pogoji za izvoljivost v deželno skupščino določa obveznost prebivanja v zadevni deželi ob vložitvi kandidature.
                  
               
            
         
                  2)
               
               
                  
               
               
                  	Sodišče Evropskih skupnosti očitno ni pristojno za odgovor na prvo vprašanje Tribunale amministrativo regionale per la Sicilia.